stanford-oval/wikipedia huggingface dataset:
תקופת עובייד
תקופות משנה

תקופת עובייד מחולקת לשלושה שלבים:
תקופת עובייד הקדומה – בין השנים 5600 – 4700 לפנה"ס. לעיתים תקופה זו נקראת תקופת ארידו דרומית מזרחית לתל - אל עובייד אשר היה אתר מפתח לתקופה זו. שלב זה התקיים רק באזור הסמוך למפרץ הפרסי. ניתן לראות קשר בין תקופה זו לתרבות השומרית שהתקיימה בתקופה מאוחרת יותר מצפון לה. אנשי תקופה זו הצליחו לגדל תבואה באזור צחיח בזכות מי הנהרות.
תקופת עובייד הביניימית – בין השנים 4700 – 4500 לפנה"ס. בתקופה זו נחפרו באזורי ההתיישבות הגדולים רשתות של תעלות השקיה, נבנו סכרים והשתמשו בהשקיה מלאכותית בשדות. על פי המחקר שיטת השקיה זו פותחה כנראה לראשונה באתר צ'וגָה מָאמי השייך לתרבות סאמרא אשר נמצא במורדות הרי הזגרוס על גבול איראן של היום. תרבות זאת התקיימה בין השנים 5100 – 4900 לפנה"ס לערך. בניית מערכת השקיה כה מפותחת מצביעה על עבודה מאורגנת ומאמץ משותף של הקהילה.
תקופת עובייד המאוחרת – בין השנים 4500 – 4000 לפנה"ס. זוהי תקופה של עיור מואץ והתפשטות של תרבות עובייד צפונה. תרבות זו החליפה (לאחר הפסקה) את תרבות חלף שהתגלתה בתל חלף, אשר התקיימה בצפון מסופוטמיה. בתקופה זו התפשט הסחר בקרמיקת עובייד לאזורי הצפון לאזור חצי האי ערב.
מאפייני התרבות

תרבות עובייד התאפיינה בהתיישבות בכפרים גדולים, במבנים מלבניים מרובי חדרים העשויים מלבני בוץ. בתקופה זו הופיעו לראשונה המקדשים הציבוריים במסופוטמיה. ההתיישבות נעשתה בשני מדרגי התיישבות, אזור מרכזי שגודלו הגיע עד עשרה דונם מוקף בכפרים שגודלם היה עד דונם אחד.
כלי החרס האופייניים לתקופה עשויים ביד, באיכות טובה, צבועים בצהוב בהיר או ירקרק, מעוטרים בעיטורים גאומטריים בצבע חום כהה או שחור. בדרום נמצאו כלים כמו חרמשים אשר נעשו מחרס שרוף. בצפון כלים אלה נעשו מאבן או מתכת. כלי החרס המעוטרים של תרבות עובייד הגיעו למרחקים ונמצאו באזורים של מערב ערב הסעודית של היום, וגם באזורים הצפוניים. בתקופת עובייד נכנסו לתקופה הכלקוליתית כאשר הנחושת הופכת להיות חומר גלם חשוב, וכדי להשיגו פיתחו דרכי סחר וקשרים עם אזורים רחוקים. מקור הנחושת היה מאזור דיאָרבָּקיר שבטורקיה של היום וכן מעומאן.
המבנה החברתי

המידע על המבנה החברתי בתרבות עובייד מתבסס על הממצאים שנמצאו בקברים. היא הייתה מבוססת על ריבוד וקיטוב חברתי, כאשר חלק מהמשפחות השיגו מעמד חברתי גבוה יותר, אולי בגלל קשריהם המשפחתיים עם עובדי המנהל של המקדשים ומצבורי התבואה שברשותם. תרבות עובייד נוצרה בדרום אבל היו לה קשרים ברורים עם התרבויות שהיו קיימות בתקופה באזורים שבמרכז עיראק של היום. מוצאם של אנשי תרבות עובייד משלושה מקורות, איכרים שהגיעו מהצפון, נוודים יושבי אוהלים אשר התפרנסו מעדריהם, וציידים - דייגים אשר מקורם בחצי האי ערב אשר חיו באזור החוף.
ארכאולוגיה

למרות שהתקופה והתרבות קרויים על שם תל אל-עובייד, אתר המפתח להכרת התקופה הוא אתר ארידו. בחפירות שנעשו מתחת לזיקורת השייך לתקופה מאוחרת יותר (לאלף השלישי לפנה"ס) נמצאו 19 שכבות של תקופת עובייד. נמצאו שש עשרה שכבות עם מקדשים שונים, מקדש על גבי מקדש, עד לתקופה של הזיקורת. ההמשכיות של בניית המקדשים תמיד באותו מקום אינה מוכיחה בהכרח שמדובר באותם תושבים, אבל מראה המשכיות. התושבים המאוחרים בארידו היו שומרים. המקדש הנמוך ביותר, שנמצא בשכבה שש עשרה, היה מורכב מחדר קטן ומסביבו טמנוס (מתחם סגור מקודש), ולעומתו המקדש משכבה שמונה היה מפותח יותר ובעל צורת שלושת המרחבים: סטיו, אולם מרכזי, סטיו. צורת בנייה זו נמשכה לתקופה מאוחרת יותר. על יסודות מקדש עתיק שמו במה, כיסו את המקדש הקדום ובנו מקדש חדש.
בשנת 2008 החלה חפירה בתל זיידאן, בצפון סוריה, על גדת נהר הבליח. באתר נמצאו שרידים של יישוב גדול עם מקדש השייך לתקופת עובייד.
תל אל עובייד הוא תל קטן, נמוך יחסית, במבנה מלבני. גודלו 500 מטר מצפון לדרום ו-300 מטר ממזרח למערב, ובגובה של שני מטר מעל המישור. רוב השרידים שנמצאו בתל שייכים לתקופת עובייד. בנקודה הגבוהה בתל נמצא מקדש לאלה נינחורסג (Ninhursag) שהייתה האדמה והאלה האם. המקדש שייך לתקופת הממלכה הקדומה של שומר. האתר נחפר לראשונה ב-1919 על ידי המוזיאון הבריטי, כשבראש החפירה עמד הנרי הול (אנ'), אשר היה אגיפטולוג. חפירה נוספת נערכה בשנים 1923 ו-1924 בראשות לנרד וולי. חפירה נוספת נערכה ב-1937 על ידי המכון האוריינטלי של אוניברסיטת שיקגו. השכבה הנמוכה ביותר בתל העלתה ממצאים רבים של קרמיקת עובייד וכן תנורים לשריפת הקרמיקה. בנוסף נמצאו קברים וכן ממצאים מתקופת ג'מדת נצר.
לקריאה נוספת

Robert A. Carter and Graham Philip (eds.), Beyond the Ubaid: Transformation and Integration in the Late Prehistoric Societies of the Middle East, The Oriental Institute ofthe University of Chicago, 2010
הערות שוליים

1 2  פרופ' Thorkild Jacobsen, הדת המסופוטמית, אנציקלופדיה בריטניקה
↑  "In Sumerian mythology, Ninhursag (NIN.URSAG) was the earth and mother goddess". Ninhursag, New World Encyclopedia
טלווין סינג

| --- | --- |
אין תמונה חופשית
 לידה:  1970 (בן 54 בערך) לונדון, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-1991 
 סוגה:  מוזיקה אלקטרונית, מוזיקת עולם 
 שפה מועדפת:  אנגלית 
 כלי נגינה:  טאבלה, מערכת תופים, פונוגרף 
 חברת תקליטים:  איילנד רקורדס 
 פרסים והוקרה:  קצין במסדר האימפריה הבריטית 
 www.talvinsingh.com
 פרופיל ב-IMDb
 
טלווין סינג (באנגלית: Talvin Singh; נולד ב-1970) הוא מוזיקאי, מפיק ומלחין אנגלי. בתור נגן טאבלה, הוא ידוע ביצירת מיזוג של מוזיקה הודית קלאסית ודראם אנד בייס. סינג נחשב בדרך כלל למעורב בתת-סוגת האלקטרוניקה בשם אסיאן אנדרגראונד (המחתרת האסייתית); הוא יוצר מוזיקה המאופיינת בצלילים אלקטרוניים בשילוב מוזיקת עולם.
לאחר שיתוף פעולה עם סוזי והבנשיז ובביורק בתחילת שנות ה-90, סינג הוציא את אלבום הבכורה שלו Ok שזכה בפרס מרקיורי ב-1999.
בשנת 2000 עבד עם הזמרת-יוצרת האמריקאית מדונה על השיר "Cyber-Raga", שנכלל כרצועות בונוס ביפן ואוסטרליה כחלק מאלבום האולפן השמיני שלה, Music. בשנת 2023, עשרים-ושלוש שנים מיציאתו המקורית, הועלה השיר לרשתות הסטרימינג והיה זמין להורדה דיגיטלית.
פרסים

בשנת 2010, סינג זכה בפרס בטקס פרסי המוזיקה האסייתית של הממלכה המאוחדת (UK AMAs) על "המחויבות לסצנה המוזיקלית" שלו. בהמשך, הוענק לו תואר OBE.
דיסקוגרפיה

| --- | --- |
 אלבומי אולפן 1996: Drum + Space (בתור Calcutta Cyber Cafe)  1998: OK  2001: Ha  2008: Sweet Box:  אוספים 1997: Anokha – Soundz of the Asian Underground  2001: Back to Mine, Volume 8
הערות שוליים

1 2 3  Muggs, Joe (2023-08-26). "Talvin Singh: 'I started feeling insecure about my music'". Financial Times. נבדק ב-2023-11-19.
↑  BBC News | Entertainment | Talvin Singh: Closing the divide, news.bbc.co.uk
↑  Release group “Music” by Madonna - MusicBrainz, musicbrainz.org
↑  Don't Tell Me (The Remixes), 2000-11-14, נבדק ב-2023-11-19
↑  Don't Tell Me (The Remixes) by Madonna (באנגלית אמריקאית), 2000-11-14, נבדק ב-2023-11-19
↑  "BBC – Asian Network – BBC Asian Network AMA 2010 – Winners"
| --- | --- |
בקרת זהויות :  NLI: 987007339775605171  BnF: cb140238153 (data)  GND: 133252892  ISNI: 0000 0000 5518 1225  LCCN: no99000165  MusicBrainz: 4fafdd2b-4cd0-4cc7-a338-cd94cfceeea4  NKC: xx0031187  SUDOC: 158304179  VIAF: 49421812   WorldCat (עם VIAF): 49421812
פרס גראמי לאלבום ה-R&B הטוב ביותר

| --- | --- |

הזוכה בפרס לשנת 2024, ויקטוריה מונה
 מדינה:  ארצות הברית
 הגוף המעניק:  האקדמיה הלאומית לאמנויות ומדעי ההקלטה
 תקופת הפרס:  1995–הווה (כ־29 שנים)
 המספר הרב ביותר של זכיות:  אלישה קיז, ג'ון לג'נד (3)
 המספר הרב ביותר של מועמדויות:  מרי ג'יי בלייג' (5)
 www.grammy.com
פרס הגראמי לאלבום ה-R&B הטוב ביותר הוא פרס המוענק בטקס פרסי הגראמי, טקס שהוקם בשנת 1958 ונקרא במקור פרסי הגרמופון ליצירות איכותיות באלבומים בז'אנר מוזיקת ה-R&B.
על פי מדריך תיאור הקטגוריות לטקס פרסי הגראמי ה-54, הפרס ניתן לאלבומים "המכילים לפחות 51% זמן נגינה של רצועות R&B ווקאליות עכשוויות שהוקלטו לאחרונה" שעשויים גם "לשלב אלמנטים של הפקה השייכים למוזיקת ראפ".
מ-2003 עד 2011, נוצרה קטגוריה נפרדת, אלבום ה-R&B העכשווי הטוב ביותר, המיועד לאלבומי R&B עם עיצובים מודרניים של היפ-הופ, בעוד שמוזיקת R&B מסורתית יותר ופחות בסגנון אלקטרוני עדיין נכנסה לקטגוריית אלבום ה-R&B הטוב ביותר. לאחר שנת 2011, הופסקה קטגוריית אלבום ה-R&B העכשווי הטוב ביותר והקלטות שהיו בעבר תחת קטגוריה זו הועברו חזרה לקטגוריית אלבום ה-R&B הטוב ביותר. זה היה חלק משינוי גדול של קטגוריות פרס הגראמי. בשנת 2020, הופיעה לראשונה קטגוריית אחות בשם אלבום ה-R&B המתקדם הטוב ביותר.
הפרס ניתן לאמן, המפיק והמהנדס/מיקסר, בתנאי שהם יצרו לפחות 50% מזמן ההשמעה באלבום. מפיק או מהנדס שאחראים על פחות מ-50% מהרצועות, כמו גם המהנדס המאסטר, יכולים להגיש בקשה לקבלת תעודת זוכים.
אלישה קיז וג'ון לג'נד הם שיאני הזכיות בקטגוריה זו עם שלושה ניצחונות. להקהה-R&B האמריקאית, TLC והזמר דיאנג'לו זכו בפרס פעמיים. מרי ג'יי בלייג' מחזיקה בשיא המועמדויות, עם חמש בסך הכל. בשנת 2015, הזמר הנורווגי ברן/הופט הפך לאמן הלא אמריקאי הראשון שהיה מועמד.
אמנים עם מספר זכיות

| --- | --- |
 3 זכיות אלישה קיז  ג'ון לג'נד:  2 זכיות TLC  דיאנג'לו
ראו גם

מצעד אלבומי ה-R&B/היפ-הופ
High School Musical: The Musical: The Series: The Soundtrack: The Final Season

High School Musical: The Musical: The Series: The Soundtrack: Season 4 הוא אלבום הפסקול לעונה הרביעית והאחרונה של סדרת הסטרימינג של דיסני+, "היי סקול מיוזיקל: המחזמר: הסדרה". הפסקול לעונה מכיל שירים מקוריים, כמו גם שירים מהסרט משנת 2008, "היי סקול מיוזיקל 3". האלבום יצא ב-9 באוגוסט 2023, יום אחד לאחר שהעונה האחרונה עלתה בשלמותה בשירות הסטרימינג.
רקע

במאי 2022, חודשיים לפני שהסדרה "היי סקול מיוזיקל: המחזמר: הסדרה" החלב בשידורי עונתה השלישית, הסדרה חודשה לעונה רביעית. בספטמבר, באירוע D23 Expo השנתי, אושר שהמחזמר יהיה עיבוד תיאטרוני של הסרט משנת 2008, "היי סקול מיוזיקל 3".
הרכב

הפסקול כולל שירים מקוריים וכן הקלטות חדשות של שירים מהסרט "היי סקול מיוזיקל 3".
סינגלים

לפני עליית העונה בדיסני+, יצא שיר כסינגל ב-25 ביולי 2023, ששמו "High School Reunion" ובוצע על ידי קורבין בלו, מוניק קולמן, לוקאס גראביל, קייסי סטרוה, סופיה ויילי ומתיו סאטו.
הוצאה וקידום

האלבום יצא באופן דיגיטלי ב-9 באוגוסט 2023.
הערות שוליים

↑  Wilson Chapman, ‘High School Musical: The Musical: The Series’ Renewed for Season 4, Sets Season 3 Premiere Date, Variety, ‏2022-05-20 (באנגלית אמריקאית)
↑  High School Musical season 4 potential release date, cast, plot and everything you need to know, Digital Spy, ‏2022-09-15 (באנגלית בריטית)
↑  Rania Aniftos, Watch OG ‘High School Musical’ Stars Return to East High for ‘HSMTMTS’ Performance, Billboard, ‏2023-07-25 (באנגלית אמריקאית)
↑  High School Musical: The Musical: The Series (Original Soundtrack/The Final Season) by Cast of High School Musical: The Musical: The Series on Apple Music (באנגלית אמריקאית), 2023-08-10, נבדק ב-2024-01-03
מצר קאלמאר

| --- | --- |

גשר אלנד המשתרע על פני מצר קאלמאר
 מידע כללי
 מיקום:  Gotland Basin 
 סוג:  מצר ים 
 ים של:  הים הבלטי
 מידות
 אורך מרבי:  130 ק"מ
 רוחב מרבי:  25 ק"מ
 רוחב מזערי:  5 ק"מ
 רוחב ממוצע:  25 ק"מ 
 מידע נוסף
 נהר מזין:  Alsterån, Hagbyån, Bruatorpsån, Emån, Ljungby River 
 מדינות באגן הניקוז:  שוודיה שוודיה
 קואורדינטות:  56°43′57″N 16°26′57″E﻿ / ﻿56.732388888889°N 16.449280555556°E﻿ / 56.732388888889; 16.449280555556
  (למפת שוודיה מוגדלת) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי מצר קאלמאר(למפת שוודיה רגילה) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי מצר קאלמאר(למפת מחוז קאלמאר רגילה) קאלמאר בוריהולם טושוס אוסקשם וסטרוויק וימרבי הים הבלטי אסטרייטלנד ינשפין קרונוברי בלקיניהמצר קאלמאר(למפת מחוז קאלמאר מוגדלת) קאלמאר בוריהולם טושוס אוסקשם וסטרוויק וימרבי הים הבלטי אסטרייטלנד ינשפין קרונוברי בלקיניהמצר קאלמאר
 
מצר קאלמאר (בשוודית: Kalmarsund) הוא מצר בים הבלטי, שנמצא בין האי השוודי אלנד לחבל סמולנד שבשוודיה היבשתית. אורכו של המצר הוא כ-130 קילומטרים ורוחבו הוא כ-5 קילומטרים בקטע הצר ביותר ו-25 קילומטרים ברחב ביותר.
יש גשר דרכים החוצה מעבר למצר, גשר אלנד, שנפתח בספטמבר 1972.
פרהיסטוריה

לאזורים הנמצאים לאורכו של מצר קאלמאר יש מורשת של שרידי מגורים מתקופות שונות, מהתקופה הנאוליתית ומתקופת הברונזה; יתר על כן, עמים שחיו בתקופה המזוליתית חצו את המיצר על גשר קרח בראשית תקופת ההולוקן כאשר החלה נסיגה של קרחונים מאלנד. האי אלבי הוא מקום בו יש עדויות להתיישבות מזוליתית מוקדמת של האי אלנד, שתושביו היגרו ברחבי מצר קאלמאר בערך בשנת 6000 לפני הספירה, והקימו את אחד הכפרים המזוליתיים העתיקים והמוכרים בצפון אירופה .
הערות שוליים

↑  Thomas B. Larsson, The Bronze Age Metalwork in Southern Sweden, 1986, University of Umeå, Dept of Archaeology, 200 pages
↑  C.Michael Hogan (2007) Alby Mesolithic Village, The Megalithic Portal, ed. Andy Burnham
| --- | --- |
בקרת זהויות :  BnF: cb11961698j (data)  GND: 4518578-5  LNB: 000345869  VIAF: 240082925   WorldCat (עם VIAF): 240082925
נפת עכו

ערך זה עוסק בנפה במדינת ישראל. אם התכוונתם לנפה בתקופת המנדט הבריטי, ראו .
| --- | --- |
 מדינה:  ישראל ישראל
 מחוז:  מחוז הצפון
 בירת הנפה:  עכו
 שטח:  928 קמ"ר
 אוכלוסייה:  ‏
  ‑ בנפה:  615,600 (2015)
 קואורדינטות:  32°55′00″N 35°10′00″E﻿ / ﻿32.9167°N 35.1667°E﻿ / 32.9167; 35.1667 
  מפת מיקום  מפה מפורטת    לחצו כדי להקטין חזרה   לחצו להגדלה    חלוקת מחוז הצפון לנפות ולאזורים   he tabBackground:;tabBorder:#aaa;defaultTab:0;
 
נפת עכו היא נפה במחוז הצפון במדינת ישראל. קרויה על שם העיר עכו.
לנפה שישה אזורים טבעיים: אזור אילון, אזור יחיעם, אזור נהריה, אזור עכו, אזור כרמיאל ואזור שפרעם.
שטח הנפה הוא 928 קמ"ר.
הנפה חופפת פחות או יותר את אזור הגליל המערבי.
למרות השתייכות הנפה למחוז צפון, מבחינה שיפוטית נכללה הנפה במחוז חיפה והיא בתחום סמכויות בית המשפט המחוזי בחיפה.
ב־1984 אימץ משרד הפנים הצעה לפיצול הנפה לשתי נפות: נפה אחת בשפלת עכו שתצורף למחוז חיפה ונפה אחת באזור ההרי שמרכזה בכרמיאל. ההחלטה אושרה על ידי הממשלה, אך לאחר מכן הוקפא ביצועה לעת לא קבוע.
נתונים סטטיסטיים

על-פי נתוני הלשכה המרכזית לסטטיסטיקה נכון לשנת 2015 אוכלוסיית הנפה מונה כ-615,600 נפש. מתוך אוכלוסיית הנפה 177,000 הם יהודים, 235,800 הם מוסלמים, 39,700 נוצרים ערבים ו-63,300 בני הדת הדרוזית.
| ערים | מועצות מקומיות | מועצות אזוריות | מועצות מקומיות תעשייתיות |
| --- | --- | --- | --- |
|  טמרה  כרמיאל  מעלות-תרשיחא  נהריה  סח'נין  עכו  עראבה  שפרעם |  אבו סנאן  אעבלין  ביר אל-מכסור  בית ג'ן  בענה  ג'דיידה-מכר  ג'וליס  דיר אל-אסד  דיר חנא  חורפיש  יאנוח ג'ת  ירכא  כאבול  כאוכב אבו אל-היג'א  כסרא-סמיע  כפר ורדים  כפר יאסיף  כפר מנדא  מג'ד אל-כרום  מזרעה  מעיליא  נחף  סאג'ור  פסוטה  פקיעין  ראמה  שלומי  שעב |  מועצה אזורית מטה אשר  מועצה אזורית מעלה יוסף  מועצה אזורית משגב |  מגדל תפן |
הערות שוליים

↑  צו בתי משפט (הוראות מעבר) (אזורי השיפוט של בתי המשפט המחוזיים)
↑  אליעזר ברוצקוס, קביעת הגבולות של מחוזות ונפות אדמיניסטרטיביים בשנים הראשונות של המדינה, אפיקים בגיאוגרפיה 23/24, 1988, עמ' 73–88‏, JSTOR 23698514
↑  מפקד 2008
↑  מפקד_2008
↑  מפקד האוכלוסין_2008
↑  מפקד_2008
↑  מפקד_2008
↑  מפקד_2008
| דגל ישראל מחוז הצפון |
| --- | --- | --- |
| נפות | נפת רמת הגולן • נפת צפת • נפת עכו • נפת כנרת • נפת יזרעאל | מפת מחוז הצפון |
| ערים | בית שאן • טבריה • טמרה • יקנעם עילית • כרמיאל • מגדל העמק • מעלות-תרשיחא • נהריה • נוף הגליל • נצרת • סח'נין • עכו • עפולה • עראבה • צפת • קריית שמונה • שפרעם • מע'אר | מפת מחוז הצפון |
| מועצות מקומיות | אבו סנאן • אכסאל • אעבלין • בועיינה-נוג'ידאת • בוקעאתא • ביר אל-מכסור • בית ג'ן • בסמת טבעון • בענה • ג'דיידה-מכר • ג'וליס • ג'ש (גוש חלב) • דבורייה • דיר חנא • דיר אל-אסד • זרזיר • חורפיש • חצור הגלילית • טובא-זנגרייה • טורעאן • יאנוח-ג'ת • יבנאל • יסוד המעלה • יפיע • ירכא • כאבול • כאוכב אבו אל-היג'א • כסרא-סמיע • כעביה-טבאש-חג'אג'רה • כפר ורדים • כפר יאסיף • כפר כמא • כפר כנא • כפר מנדא • כפר תבור • מג'ד אל-כרום • מג'דל שמס • מגדל • מזרעה • מטולה • מסעדה • מעיליא • משהד • נחף • סאג'ור • ע'ג'ר • עיילבון • עילוט • עין מאהל • עין קנייא • פסוטה • פקיעין • קצרין • ראמה • ראש פינה • ריינה • רמת ישי • שבלי - אום אל-גנם • שלומי • שעב | מפת מחוז הצפון |
| מועצות אזוריות | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף • מרום הגליל • משגב • עמק הירדן • עמק המעיינות • עמק יזרעאל | מפת מחוז הצפון |
| מועצה מקומית תעשייתית | מגדל תפן | מפת מחוז הצפון |
| יישובים לשעבר | אבוקה • אחוזת נפתלי • אתגר • גבעות זייד • מחנה ישראל • שייח' בראק | מפת מחוז הצפון |
בריאן אוסטין גרין

| --- | --- |

גרין, 2008
 לידה:  15 ביולי 1973 (בן 51) לוס אנג'לס, קליפורניה, ארצות הברית 
 שם במה:  Brian Austin Green 
 שם לידה:  Brian Green 
 מדינה:  ארצות הברית 
 תקופת הפעילות:  מ-1986
 מקום לימודים:  תיכון אלכסנדר המילטון  תיכון נורת' הוליווד  Young Actors Space 
 בן או בת זוג:  מייגן פוקס (24 ביוני 2010–2021)  ונסה מרסיל (1999–2003)  Sharna Burgess (אוקטובר 2020–?)  מייגן פוקס (2004–2020)  טיפאני ת'יסן (1992–1995)  טורי ספלינג (1990–1990) 
 צאצאים:  Noah Shannon Green, Kassius Lijah Marcil-Green, Journey River Green, Bodhi Ransom Green, Zane Walker Green 
 מספר צאצאים:  4
 פרופיל ב-IMDb
 
בריאן אוסטין גרין (באנגלית: Brian Austin Green; נולד ב-15 ביולי 1973) הוא שחקן אמריקאי. ידוע בעיקר בזכות תפקידו בתור דייוויד סילבר בסדרת הנוער הפופולרית "בוורלי הילס 90210", ובתור דרק ריס בסדרה "שליחות קטלנית: יומני שרה קונור".
ביוגרפיה

נולד בשם בריאן גרין (Brian Green) בשכונת ואן נייס (אנ') בלוס אנג'לס, קליפורניה, בנם של ג'וייס וג'ורג' גרין, והוא גדל עמם בשכונת צפון הוליווד בלוס אנג'לס. יש לו שורשים סקוטים. שמו האמצעי, "אוסטין", התווסף כדי להבדיל את עצמו משחקן אחר באותו שם כשהצטרף לגילדת שחקני המסך כילד.
גרין למד בבית הספר התיכון ע"ש אלכסנדר המילטון (אנ') בוסטסייד ולאחר מכן סיים את לימודיו בתיכון צפון הוליווד (אנ').
קריירה

בשנים 1987 עד 1989, בתחילת דרכו הופיע גרין באופרת הסבון "נוטס לנדינג", בתפקיד בריאן קנינגהאם.
מ-1990 ועד 2000 כיכב גרין בתפקיד דייוויד סילבר, בסדרת הנוער "בוורלי הילס 90210".
בשנת 1996 ניסה לפתוח בקריירה של ראפר, והוציא לאור אלבום אחד שנחל כישלון.
בשנת 1997 חזר לשחק בסרט המשך לסדרה "נוטס לנדינג"
ב-2005 הופיע גרין בתפקיד משני בקומדיה "פרדי", בכיכובו של פרדי פרינז ג'וניור. הסדרה ירדה מהמסכים אחרי עונה אחת.
בין השנים 2008–2009 כיכב בסדרה "שליחות קטלנית: יומני שרה קונור", בתפקיד דרק ריס.
בין השנים 2012–2013 כיכב בסדרה "להקת החתונות" אשר בוטלה לאחר 10 פרקים.
חיים אישיים

מ-1992 עד 1995, גרין היה בזוגיות עם השחקנית טיפאני ת'יסן, אותה הכיר על סט הסדרה "בוורלי הילס 90210".
בשנת 1999, גרין התחיל לצאת עם השחקנית ונסה מרסיל (אנ'), אותה גם פגש על הסט. השניים התארסו ביולי 2001 ונולד להם בן יליד 2002. הם תכננו להינשא באותה שנה, אך סיימו את מערכת היחסים ביניהם ב-2003.
בשנת 2004, גרין החל לצאת עם השחקנית מייגן פוקס, לאחר שנפגשו לראשונה על הסט של "הופ ופיית'" שהיה בן 30 והיא בת 18. פוקס אמרה שגרין היסס בתחילה להיכנס איתה למערכת יחסים בגלל הפרש הגילאים ביניהם. עוד אמרה, "הייתי צריכה לשכנע אותו שאני קצת יותר אחראית ושיש לי דברים אחרים להביא לשולחן מלבד גיל 18". הם התארסו ב-2006 אך ביטלו את אירוסיהם בפברואר 2009. מאוחר יותר באותה שנה, ביתם היה מטרה על ידי קבוצת פושעים בעלי מוטיבציה אופנתית, הידועה בשם "הבלינג רינג", אשר כוונתם הייתה לגנוב את בגדי המעצבים של פוקס.
ביוני 2010, גרין ופוקס הודיעו שהם מאורסים שוב, וכמה ימים לאחר מכן ב-24 ביוני, השניים התחתנו באתר הנופש ארבע העונות באי הוואי. יש להם שלושה בנים, ילידי 2012, 2014, ו-4 באוגוסט 2016. פוקס הגישה תביעת גירושין מגרין ב-21 באוגוסט 2015, ימים ספורים לאחר שהודיעו בני הזוג על פרידתם. הם התפייסו בתחילת 2016. ב-25 באפריל 2019, פוקס הגישה בקשה לביטול הגירושין בלוס אנג'לס, קליפורניה. במאי 2020, גרין הודיע שהוא ופוקס נפרדו לאחר כמעט 10 שנות נישואים. בנובמבר 2020, פוקס הגישה בקשה לגירושין מגרין בפעם השנייה, אשר נכנסו לתוקף ב-15 באוקטובר 2021..
מאז אוקטובר 2020, גרין נמצא בזוגיות עם הרקדנית האוסטרלית שרנה בורג׳ס (אנ'). הם הודיעו שהם מצפים לילדם הראשון המשותף ב-4 בפברואר 2022. בנם נולד ב-28 ביוני 2022. ב-22 בספטמבר 2023 הודיעו בני הזוג על אירוסיהם.
ביוני 2022, גרין חשף כי הוא סבל בעבר מקוליטיס כיבית.
חיים אישיים > פילנתרופיה

גם גרין וגם אשתו לשעבר מייגן פוקס הם תומכים ב-Genrosity Water, ומימנו יצירת למעלה מעשר בארות מים עבור הארגון.
באמצעות הפודקאסט שלו, גרין ארגן אירוע צדקה לטובת הארגון ב-1 בספטמבר 2018. אירוע צדקה שני התקיים ב-31 באוגוסט 2019 - והשתתפו בו רבים מכוכבי הסדרה "בוורלי הילס 90210".
בשנת 2021, גרין וחברתו שרנה לקחו חלק בקמפיין Search4Smiles התומך במנוע החיפוש Trueheart, אשר תורם 80% מהרווחים שלהם לצדקה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1988 | Baby M | ריאן וייטהאד |  |
| 1990 | Kid | לואי |  |
| 1991 | An American Summer | צ'ארלס "פין" פינדלי |  |
| 1991 | קיקבוקסר 2 | טומי |  |
| 1997 | Laws of Deception | קאל מילר |  |
| 2002 | Ronnie | סטנלי |  |
| 2002 | Purgatory Flats | רנדי מקין |  |
| 2002 | Bleach | זאק |  |
| 2003 | Southside | ג'ק אומאלי | גם מפיק בפועל |
| 2003 | Fish Without a Bicycle | בן | גם במאי |
| 2005 | דומינו | עצמו |  |
| 2006 | Hollywood Familia | עצמו |  |
| 2008 | איך לאבד חברים ולהרחיק אנשים | אורח במסיבה |  |
| 2008 | Impact Point | הולדן |  |
| 2009 | תישאר קול | הקריין |  |
| 2010 | Urgency | טוני ווסט |  |
| 2010 | The Wild Girl | נד גילס |  |
| 2010 | Monster Heroes | ג'יימס |  |
| 2010 | Stage 4 | עצמו |  |
| 2011 | Cross | קאלן | גם מפיק |
| 2011 | ChromeSkull: Laid to Rest 2 | פרסטון |  |
| 2014 | Don't Blink | ג'ק | גם מפיק-שותף |
| 2017 | Cross Wars | קאלן | גם מפיק |
| 2019 | Cross: Rise of the Villains | קאלן | גם מפיק בפועל |
| 2022 | Last the Night | ג'ון דנבר |  |
| 2023 | אסון יפהפה | מיק אברנת'י |  |
| 2023 | Bootyology | עצמו |  |
| TBA | Chasing Midnight | כריס |  |
| TBA | Transformation | דייוויד |  |
| TBA | Golden | פרנק | גם מפיק בפועל |
הערות שוליים

↑  Samantha Kubota and Diana Dasrath, Brian Austin Green and Megan Fox officially file for divorce, באתר Today.com, ‏26 בנובמבר 2020 (באנגלית)
| --- | --- |
בקרת זהויות :  PLWABN: 9810551550805606  BnF: cb139932488 (data)  GND: 135007895  ISNI: 0000 0003 7439 0550  LCCN: nr97028625  MusicBrainz: 2974cd17-79fb-4b99-9c77-c3e1c3c89ca0  NLK: KAC2020M1446  VIAF: 56805856   WorldCat (עם VIAF): 56805856
האלף ה-11 לפנה"ס

| --- | --- |
 אלפים::  האלף ה-12 לפנה"ס • האלף ה-11 לפנה"ס • האלף ה-10 לפנה"ס
 מאות::  המאה ה-110 לפנה"ס • המאה ה-109 לפנה"ס • המאה ה-108 לפנה"ס • המאה ה-107 לפנה"ס • המאה ה-106 לפנה"ס • המאה ה-105 לפנה"ס • המאה ה-104 לפנה"ס • המאה ה-103 לפנה"ס • המאה ה-102 לפנה"ס • המאה ה-101 לפנה"ס
האלף ה-11 לפנה"ס השתרע על השנים 11,000 לפנה"ס עד 10,001 לפנה"ס. המילניום הזה התקיים בתקופה הפלאוליתית העליונה. כיום אי אפשר לתארך במדויק אירועים שהתרחשו במהלך המילניום הזה, וכל התאריכים הקשורים לאלף זה הם הערכות המבוססות בעיקר על ניתוח גאולוגי, ניתוח אנתרופולוגי ותיארוך רדיומטרי.
גאולוגיה > בעלי חיים

המידע על בעלי החיים משכבה 2 באתר באטוקרמנוס מצביע על היכרות של בני אדם עם רכיכות, ציפורי ים וזוחלים, מה שמצביע על כך שבעלי חיים כאלה היו ילידי האי במילניום זה. ב-Hallan Çemi בטורקיה על קיר של 'בניין ציבור', נמצאה גולגולת של שור הבר, וכן שורה של שלוש גולגולות של כבשי בר במרחב ציבורי ונחש מגולף מעצם כבר במהלך האלף הזה. במזרח התיכון, כלבים היו חיית הבר הראשונה שבויתה על ידי בני אדם במהלך תקופה זו.
גאולוגיה > שינויים סביבתיים

ישנן עדויות מהותיות לבניית תרבות באזור איי הים התיכון המצביעות על פעילות כזו כבר באלף ה-11–12 לפני הספירה. עדויות עדכניות מאיי הים התיכון מצביעות על כך שניצול וכיבוש עונתיים בידי בני אדם התרחשו כבר במילניום זה. עדויות אלה מבססות באופן מוצק נוכחות אנושית בקפריסין, מה שהופך את האי לאחד מאיי הים התיכון המיושבים העתיקים ביותר במהלך המילניום הזה.
על פי ההערכות, האירוע הוולקני הגדול ביותר במרכז אירופה של הפלייסטוקן המאוחר התרחש בערך ב-10,900 לפני הספירה ב-Laacher See בגרמניה. הייתה התפרצות של הר הגעש קטלה שיצרה פומיס שכנראה התרחשה בערך בין האלף ה-11 לפנה"ס לסוף האלף ה-8 לפנה"ס. גם הגיאוכימיה של קטלה והפומיס הארכאולוגי דומה לזו של Vedde Ash שנותרה בצפון מערב אירופה במהלך האלף הזה.
במקומות מסוימים באירופה, הופיעו לפתע מרבצים של אובסידיאן במילניום זה, אם כי החפצים המוקדמים ביותר שנעשו מאובסידיאן הם מתקופה מאוחרת בהרבה. בים האגאי, העדות המוקדמת ביותר לאובסידיאן מתקופה זו מגיעה ממערת פרנת'י, ברמות הפלאוליתית המאוחרת במהלך האלף הזה.
תרבות אנושית > בני אנוש

במהלך מילניום זה התגלו התושבים האנושיים הראשונים שהגיעו לחופו המזרחי של הים הבלטי. מחפשי מזון מוקדמים מהחוף נכחו בAetokremnos בקפריסין, מה שמרמז שלמזרח הים התיכון הייתה טכנולוגיה ימית במהלך האלף הזה.
במערת פרנצ'תי היו תושבים במהלך תקופה זו. בתקופה הפרה-נאוליתית, קיימות עדויות עקיפות לשייט ממערת פרנצת'י במילניום זה. בני אדם כבשו את מערת גיטרו ואת המקלט של פצ'מצ'אי במהלך המילניום הזה. התושבים העתיקים ביותר בליטא הם נציגי תרבות ה-Brommian שהגיעה לאתרי כריית הצור של אגם טיטנאס בערך במחצית הראשונה של האלף הזה.
תרבות קלוביס הייתה נוכחת ביבשת אמריקה במהלך האלף ה-11. לאחרונה היה גילוי של תרבויות קודמות שהיו לפני תרבות Clovis.
תרבות אנושית > חקלאות ואוכלוסייה

התפתחות החקלאות החלה במהלך המילניום הזה. ההערכה היא שאוכלוסיית העולם התייצבה על כמיליון איש. הקיום כלל ציד וחיפוש מזון, אורח חיים שמטבעו מאפשר צפיפות אוכלוסין נמוכה.